Posted by: schabbers | September 28, 2013 Om te lees
Ek lees verlede week in Beeld net 14% van mense in Suid-Afrika lees boeke.
Biblioteke is vir die meeste hedendaagse kinders net ‘n gebou.
En met heimwee dink ek terug aan my eie grootworddae. Televisie en Google was nog nie die middelpunt van mense se bestaan nie.
Ek onthou hoe ek nie kon wag dat my pa van die dorp af kom met die Daan Retief-boekklubpakkie wat by die poskatoor gelê en wag het nie. Ek kan nie onthou of dit maandeliks of kwartaalliks was nie, maar daardie pakkie boeke was soos ‘n poort na ‘n fassinerende wêreld van fantasie, nuwe idees, geluk.
En dit was woorde wat die pretjies op die gladde, blink bladsye laat lewe het.
Wie Daan Retief was, weet ek tot vandag toe nie, maar ek vrek nog steeds oor ‘n pakkie in die pos.
Later jare was daar die kennismaking met die dorpsbiblioteek toe ons in die koshuis was.
Woensdagmiddae was dorp-toe-gaan-middag: met die R2-noot veilig klein opgevou in die leerbeursie om die nek. Reguit Hoekkafee toe vir Wilsons-toffies en niekerbôls, nadat ons eers ‘n Coke-float by die tafeltjies gedrink het.
Dan biblioteek toe. Om nuwe boeke uit te neem. Week na week – elke Woensdagmiddag.
Kobie-boeke. Soekie-boeke. Trompie. Die Jasper-reeks. Die Uile.
Om nie te praat van later jare se Sarah du Pisanie en Ena Murray nie.
In 150 bladsye het skrywers soos dié ons boek ná boek vertel van die liefde en dat stories gelukkige eindes kan hê.
En dan het hierdie plaaskind gedroom van ridders op wit perde……
(Verwerk uit die rubriek VERBYVLUG deur Retha Fick soos verskyn in Oosrand-Beeld)
Posted in Mooi woorde, Ou goed Posted by: schabbers | Augustus 14, 2013 Tussen laaie van onthou
In die eenvoud van stilte
bêre ek jou sêgoed
tussen laaie van onthougoed
koester ek jou lag
kry ek jou vandag
Posted in Uncategorized Posted by: schabbers | Augustus 1, 2013 John Lennon het gesê
Posted in Mooi woorde Posted by: schabbers | Augustus 1, 2013 ‘n Sonneblomstorie
Anderhalf jaar gelede kom ek in die kruietuin op ‘n vreemde saailing af. Eintlik is die twee ronde blaartjies weerskante van ‘n ragfyn steeltjie nog net ‘n beduidenis van ‘n plantjie. Ek kyk vir die fyne dingetjie en hy kyk vir my asof die warm oostewind, die buurkat en Manlief se breë stewelspore glad nie iets is waarmee ‘n saailing rekening hoef te hou nie.
“Wie is jy?” wil ek behoedsaam weet. ”Jy lyk nie soos die appelliefie of die wynruit of verlede jaar se viooltjies nie.” Die kleintjie swyg, maar vou tog sy twee blaartjies vol vertroue verder oop. Die stammetjie rek ook en kry mettertyd lyf.
“Jy gaan hom nog uit die grond kyk,” terg Manlief, wat saam deur die inventaris van die afgelope paar seisoene begin kuier. ”Dis nie ‘n pronkertjie nie, ook nie ‘n roosmalva of ‘n tamatie nie,” stel hy tong-in-die-kies sy nuwe tuinkennis ten toon. ”Kan dit een van die Weskussaadjies wees wat jy jare lank in flessies in die buitekamer gebêre en uiteindelik hier kom strooi het?”
Ons hou uiteindelik op met bespiegel. Skielik spring die plantjie met mening weg, asof die nuutgevonde rus en vrede al is waarop hy nog sy hele kort lewetjie gewag het.
Tot een oggend toe ek oudergewoonte die broodplank teen sy voete afskud en die harige blare, wat toe al kniehoogte staan, as dié van ‘n Sonneblom herken. ’n Sonneblom wie se saadjie na ‘n bak-en-brou-sessie van die einste broodplank afkomstig moes gewees het.
Opgewonde bel ek Manlief werk toe om hom van die goeie geluk te vertel.
Laatmiddag vier ons die uiteindelike kennismaking met koffie en koekies op die voordeurtrappies.
Oor die volgende paar weke wonder ek gereeld wie dan nou eintlik floreer: die Sonneblom wat met sy flambojante kraag die laventelbye begin afrokkel of ons wat elke dag met verwondering ‘n pelgrimstog in die kleine oor die lappie heilige grond reg langs ons voordeur aflê.
Toe die Sonneblom sy ken laat sak, los ek hom aan sy stingel tot ek hom uiteindelik met die hand kan afdraai. Hy word met die nodige ontsag in ‘n sonkolletjie op ‘n spesiale Sederbergrots gebêre. ’n Paar maande later vryf ek die swart pitte los en strooi hulle deur die tuin.
Kort daarna klop my buurvrou aan die voordeur met ‘n koevert vol Sonneblomsaad. Sy het dit na haar ma se dood tussen ‘n klomp ou boeke gekry en gebêre.
Die tyd is nou reg.
Sal ek dit asseblief in ons tuin saai?
‘n Week of wat later kom ek op ‘n sakkie handgeoeste Sonneblomsaad af wat ek nog by een van my leerders se ouers gekry het. In my gedagtes stap die swaarkry-ma en haar twee skraal seunskinders saam om die miniatuur Sonneblomme te saai.
En die eerste keer begryp ek dat ‘n Sonneblom se heldergeel liedjie lank ná dood steeds deur die groot heelal weerklink.
GESKRYF DEUR: WENDY MAARTENS
Posted in Mooi blomme, Mooi woorde Posted by: schabbers | Junie 26, 2013 The walls of the world
Bring it out into the light’Cause I think I’m gonna write it on the walls of the world
I love youAnd I know I’m not a loser when I’m on my own
Ek is mal oor Katie Melua en ek dink hierdie liedjie is een van haar mooistes.
Posted in Mooi woorde, musiekgoed Posted by: schabbers | Mei 24, 2013 Die Wonder van Pippie Kruger
PIPPIE – jy laat my weer kyk na hoe my hart lyk
Hi my liewe Pippie
ek het vanaand vir jou gesing
en jy het liefde uit jou hartjie
deur jou oë na my gebring
en êrens uit die hemel
het daar ‘n ster vir jou geskiet
dit was ‘n hemelkoor daar om jou
hulle sing vir jou ‘n lied
Jy maak jou oë toe
Jy maak my weer kyk
na hoe my hart lyk
Jy maak my stem sag
jy laat my weer kyk
en jy het die wêreld uit ‘n ander oog
deur jou hart na my gebring
en jy my liewe Pippie
jy het die mooiste mooiste oë
en daar’s ‘n engel in jou hartjie
en jou liefde laat my glo
daar is geheime in jou oë
van hoe die lewe is
en hoe dit lyk daarbo
en êrens op my lewenspad
is jy na my gestuur
sodat ek weer kan buig in dankbaarheid
en die lewe om my vier
Musiek en liriek geskyf deur JAK DE PRIESTER
Posted in Mooi mense, Mooi woorde Posted by: schabbers | Mei 24, 2013 If I die young
Sink me in the river , at dawn
all i ever did is done
Posted in musiekgoed Posted by: schabbers | Mei 22, 2013 Jou daaglikse brood
Posted in Mooi woorde Posted by: schabbers | Mei 22, 2013 Jy is…
You are the book you read
so drown yourself in as sea of knowledge and existence.
Posted in Mooi woorde Posted by: schabbers | Mei 9, 2013 Luister na die stilte van musiek
Posted in Mooi woorde Older Posts »
Blog Stats 274,246 hits
Follow “Goed Wat Vir My Mooi”